BlimE!

BlimE! er NRK Supers kampanje med mål om å fremme vennskap og omsorg for hverandre. Slagordet er «Si hei! Vær en venn! BlimE!». Hvert år lanseres det en sang med tilhørende dans, der hensikten er å styrke samhold på skoler. Alle oppfordres til å sende inn video av at de danser BlimE-dansen til NRK Super. Noen av dansebidragene som sendes inn blir plukket ut til en dansekavalkade som vises i NRK TV.

BlimE ble introdusert i MGPJr 4. september 2010, der publikummere og deltakere hadde på seg turkise «BlimE-armbånd». Etter dette har vennskapskampanjen vært en årlig begivenhet for barn og unge i Norge, med opptil  som danser hvert år.

Årets låt heter "Den ene" og synges av NRK Supers egne artist Selma Ibrahim. Låten er produsert av Alexandra Rotan, Tormod Løkling, Audun Agnar Guldbrandsen og Synne Vorkinn. Tema for årets BlimE handler om at du kan være «den ene» som gjør en forskjell i noen andres liv. Selma Ibrahim opptrådte på VG-lista 2022 på Rådhusplassen med BlimE-sangen «Den ene». 

NRK Super ble tildelt Jonasprisen 2022 for kanalens innsats for økt inkludering og aksept for forskjellighet. Juryen trekker særlig fram NRK Supers BlimE-kampanje: "–BlimE-kampanjen har siden 2012 satt fokus på vennskap og omsorg og har gjennom dette skapt et viktig utgangspunkt for skolers arbeid for et godt skolemiljø og økt inkludering, heter det."

BlimE-dagen i 2022 er fredag 11. november, der Norge og Europa vil danse sammen kl. 12:00. Dansen kan læres på NRK TV. Det er også et eget BlimE-diplom som kan deles ut til alle som deltar i dansen. I NRK TV ligger det flere versjoner av BlimE-sangen: på samisk, tegnspråkversjon  og for ASK-brukere. Fra 1. november 2022 blir det i tillegg delt versjoner av sangen fra andre land, da BlimE er en del av EBU-samarbeidet: SayHi Eurovision Kids Friendship Campaign. Alle landene har samme tilhørende dans, så vi danser for vennskap på tvers av landegrenser. 

I 2021 var BlimE-dagen 19. november med låten «Dynamitt», sunget av Nicolay Ramm. I 2020 var BlimE-dagen 12. november med låten «Ser deg», skrevet av Magnus Bertelsen og fremført av Victor Sotberg. 2020-utgaven ble nominert til Gullruten 2021 i klassen beste sports eller eventprogram. Året før var var BlimE-dagen fredag 6. september, med låten «Mer enn god nok» av Stina Talling. Hæren deltok med en egen dansevideo som fikk stor oppmerksomhet på internett og i media og 2019-utgaven ble kåret til årets redaksjonelle event under årets mediepriser 2019 i regi av Mediebedriftenes Landsforening. For første gang var BlimE-sangen med på VG-lista på Rådhusplassen, der Stine Talling opptrådte med «Mer enn god nok». I 2018 var BlimE-dagen fredag 21. september. Låten var «BlimE» av Freddy Kalas. 

BlimE jobber for inkludering av alle. Det gjenspeiles i utvikling av BlimE-innhold på NRK TV. I 2019 ble BlimE låta tegnspråktolket av Anne-Sofie Sennels. Tegnspråkartisten i 2020 var Sara Kristiansen. I 2021 ble låten tolket av Kasper Aarud, og årets tegnspråkartist er Emilie Thorsen.

Fra 2020 har BlimE-sangen blitt laget med samisk tekst. Den første samiske artisten var Vegard Bjørsmo med sangen «Oainnán du» («ser deg»), på nordsamisk. I 2021 var det Elin Oskal som sang den nordsamiske versjonen «Bávkkanas» («dynamitt»). I år blir BlimE-sangen, «Boerehke» («den ene»), sunget på sørsamisk av den samiske artisten ÅVLA, Ole-Henrik Bjørkmo Lifjell.

I 2021 startet BlimE et samarbeid med Haug skole og ressurssenter for ASK-brukere. Alle som strever med å forstå eller med å snakke med stemmen sin, kan få hjelp av symboler. Når man snakker med symboler, kalles det å bruke ASK.

Liste over BlimE-sanger

Referanser

Eksterne lenker 
 «BlimE» av Freddy Kalas

NRK Barne-TV
Norske TV-serier fra 2010-årene
Norske TV-serier fra 2020-årene